CELEX: 32006D0383
Language: lv
Date: 2006-05-22 00:00:00
Title: 2006/383/EK: Komisijas Lēmums ( 2006. gada 22. maijs ), ar kuru groza Lēmumu 2005/1/EK, ar ko apstiprina metodes cūku liemeņu klasificēšanai Čehijā  (izziņots ar dokumenta numuru K(2006) 1982)

2.6.2006   
            
            
               LV
            
            
               Eiropas Savienības Oficiālais Vēstnesis
            
            
               L 148/50
            
         
      KOMISIJAS LĒMUMS
   
   (2006. gada 22. maijs),
   ar kuru groza Lēmumu 2005/1/EK, ar ko apstiprina metodes cūku liemeņu klasificēšanai Čehijā
   (izziņots ar dokumenta numuru K(2006) 1982)
   (Autentisks ir tikai teksts čehu valodā)
   (2006/383/EK)
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Padomes 1984. gada 13. novembra Regulu (EEK) Nr. 3220/84, ar ko nosaka Kopienas mērogu cūku liemeņu klasificēšanai (1), un jo īpaši tās 5. panta 2. punktu,
   tā kā:
   
               (1)
            
            
               Pamatojoties uz Komisijas Lēmumu 2005/1/EK (2), Čehija bija pilnvarota piemērot četras cūku liemeņu klasificēšanas metodes.
            
         
               (2)
            
            
               Čehija ir lūgusi Komisiju apstiprināt divas jaunas cūku liemeņu klasificēšanas metodes un ar protokola 2. daļu informējusi Komisiju par secēšanas rezultātiem, kā paredzēts 3. panta 3. punktā Komisijas 1985. gada 24. oktobra Regulā (EEK) Nr. 2967/85, ar ko nosaka sīki izstrādātus noteikumus par Kopienas mēroga piemērošanu cūku liemeņu klasificēšanai (3).
            
         
               (3)
            
            
               Šā pieprasījuma novērtēšanā tika konstatēts, ka jauno metožu apstiprināšanas nosacījumi ir ievēroti.
            
         
               (4)
            
            
               Pamatojoties uz tehniskajiem apstākļiem kautuvēs, Čehija lūdza noteikt klasificēšanas metodes “Zwei-Punkte-Messverfahren” (ZP) izmantošanas ierobežojumu iepriekš noteiktā nedēļas daudzuma robežās, izsakot to kā gada vidējo rādītāju.
            
         
               (5)
            
            
               Tādēļ attiecīgi jāgroza Lēmums 2005/1/EK.
            
         
               (6)
            
            
               Šajā lēmumā paredzētie pasākumi ir saskaņā ar Cūkgaļas pārvaldības komitejas atzinumu,
            
         IR PIEŅĒMUSI ŠO LĒMUMU.
   1. pants
   Lēmumu 2005/1/EK groza šādi.
   
               1)
            
            
               Lēmuma 1. pantu groza šādi.
               
                           a)
                        
                        
                           Pirmā panta 1. daļā pievieno šādu piekto un sesto ievilkumu:
                           
                                       “—
                                    
                                    
                                       aparāts ar nosaukumu “Ultra-sound IS-D-05” un ar to saistītās novērtējuma metodes, kuru sīks apraksts ir sniegts pielikuma 5. daļā,
                                    
                                 
                                       —
                                    
                                    
                                       aparāts ar nosaukumu “Needle IS-D-15” un ar to saistītās novērtējuma metodes, kuru sīks apraksts ir sniegts pielikuma 6. daļā.”
                                    
                                 
                     
                           b)
                        
                        
                           Otro daļu aizstāj ar šādu:
                           “Klasificēšanas metodi “Zwei-Punkte-Messverfahren (ZP)” var izmantot tikai tajās kautuvēs, kurās nokauto dzīvnieku skaits nedēļā nepārsniedz 200 cūku, izsakot to kā gada vidējo rādītāju.”
                        
                     
         
               2)
            
            
               Pielikumu groza saskaņa ar šā lēmuma pielikumu.
            
         2. pants
   Šis lēmums ir adresēts Čehijai.
   
      Briselē, 2006. gada 22. maijā
      
         
            Komisijas vārdā —
         
         
            Komisijas loceklis
         
         Mariann FISCHER BOEL
         
      
   
   
      (1)  OV L 301, 20.11.1984., 1. lpp. Regulā jaunākie grozījumi izdarīti ar Regulu (EK) Nr. 3513/93 (OV L 320, 22.12.1993., 5. lpp.).
   
      (2)  OV L 1, 4.1.2005., 8. lpp.
   
      (3)  OV L 285, 25.10.1985., 39. lpp. Regula grozīta ar Regulu (EK) Nr. 3127/94 (OV L 330, 21.12.1994., 43. lpp.).
   
      PIELIKUMS
      Lēmuma 2005/1/EK pielikumam pievieno šādu 5. un 6. daļu.
      
         “5. DAĻA
         Ultra-sound IS-D-05
         
                     1.
                  
                  
                     Cūku liemeņu klasificēšanu veic ar metodi, kurā izmanto aparātu “Ultra-sound IS-D-05”.
                  
               
                     2.
                  
                  
                     Klasificēšanas aparāts IS-D-05 ir ierīce, ar ko mēra liesās gaļas un tauku slāņa biezumu, pamatojoties uz ultraskaņas impulsu, kurus vada citu pēc cita noteiktā liemeņa vietā, amplitūdas atbildes analīzi. Ultraskaņas zonde skenē apstrādāto liemeni ar 3 x 100 ultraskaņas impulsu sēriju 4 MHz frekvencē skenēšanas laikā.
                  
               
                     3.
                  
                  
                     Cūku liemeņa liesās gaļas saturu aprēķina pēc šādas formulas:
                     
                         = 60,69798 – 0,89211 S (IS-D-05) + 0,10560 M (IS-D-05)
                     kur
                     
                        = liemeņa liesās gaļas aprēķinātais procentuālais saturs,S (IS-D-05)= muguras tauku slāņa biezums, ieskaitot ādu (mm), mērījumu vietā 70 mm no liemeņa viduslīnijas starp otro un trešo pēdējo ribu (mm),
                     M (IS-D-05)= muskuļu slāņa biezums mērījumu vietā (mm).
                     Šo formulu piemēro liemeņiem, kuru svars ir no 60 līdz 120 kilogramiem.
                  
               6. DAĻA
         Needle IS-D-15
         
                     1.
                  
                  
                     Cūku liemeņu klasificēšanu veic ar metodi, kurā izmanto aparātu “Needle IS-D-15”.
                  
               
                     2.
                  
                  
                     Klasificēšanas aparāts IS-D-15 ir ierīce, kurā izmanto zondi ar asu adatu, kuru ievada noteiktā liemeņa vietā; ievadīšanas dziļums ir aptuveni 140 mm. Aiz adatas atrodas īpaši konstruēta optiskā ierīce, kas pa optisku kanālu apgaismo apkārtējos audus vai laukumu un ar noteiktu viļņa garumu skenē atstarotās gaismas enerģijas daudzumu. Arī adatas gals ir aprīkots ar precīzu bezkontakta mērīšanas ierīci, ar kuru ievadīšanas dziļumu nosaka ar 46 mikrometru precizitāti.
                  
               
                     3.
                  
                  
                     Cūku liemeņa liesās gaļas saturu aprēķina pēc šādas formulas:
                     
                         = 60,92452 – 0,77248 S (IS-D-15) + 0,11329 M (IS-D-15)
                     kur
                     
                        = liemeņa liesās gaļas aprēķinātais procentuālais saturs,S (IS-D-15)= muguras tauku slāņa biezums, ieskaitot ādu (mm), mērījumu vietā 70 mm no liemeņa viduslīnijas starp otro un trešo pēdējo ribu (mm),
                     M (IS-D-15)= muskuļu slāņa biezums mērījumu vietā (mm).
                     Šo formulu piemēro liemeņiem, kuru svars ir no 60 līdz 120 kilogramiem.”